**bacc experimental project**

**DRIFT**

**ซีรีย์กิจกรรมทดลองทางด้านเสียง**

**Project #2 TOOL**

**โดย ฝ่ายนิทรรศการ หอศิลปวัฒนธรรมแห่งกรุงเทพมหานคร**

**ร่วมกับ SO::ON Dry FLOWER**

**31 มกราคม - 1 กุมภาพันธ์ 2558**

**ห้องอเนกประสงค์ ชั้น 1 และ** **พื้นที่เปิด BACC**

ซีรีย์กิจกรรมทดลองทางด้านเสียงนำเสนอผ่านแนวคิด "Drift" หรือการไหลลื่นในความหมายเชิงเทคนิคของการแข่งรถในการเคลื่อนตัวอย่างลื่นไหลทางกายภาพ จากแนวคิดนี้เชื่อมโยงถึงการไหลผ่านทางจิตวิทยา ทางการรับรู้เกี่ยวกับเสียงจากแหล่งหนึ่งเข้าสู่อีกแหล่ง สื่อสารเนื้อหาเชิงเทคนิคและความคิดสร้างสรรค์ ด้วยหลากหลายวิธีการของศิลปิน จุดประสงค์ของงานต้องการให้ผู้ชมมองเห็นองค์ประกอบของดนตรีทดลอง และเสียงในฐานะรูปแบบงานศิลปะ เปิดกว้างต่อสถานการณ์ที่เอื้อต่อการรับรู้แบบต่างๆ ผ่านการแสดงดนตรีสด ศิลปะการจัดวางทางเสียง การแสดงเสียงอิมโพรไวส์ต่อเนื่อง รวมถึงปฏิบัติการและการบรรยายทั้งจากศิลปินไทย และนานาชาติ ทั้งหมดนำเสนอด้วยรูปแบบที่แตกต่างแต่สร้างสรรค์ร่วมกันบนฐานของแนวคิดเชิงทดลอง โดยซีรีย์กิจกรรมครั้งนี้ต่อเนื่องด้วย Project #2 : TOOL

**Project #2:** TOOL

ทักษะที่เชี่ยวชาญในการใช้เครื่องดนตรีเป็นปัจจัยสำคัญสำหรับศิลปินและนักดนตรีในการสื่อสารและการแสดงออก แต่ไม่ใช่เป็นเพียงแค่นั้น เมื่อทักษะเปลี่ยนเครื่องมือเป็นความคิด เปลี่ยนความคิดเป็นเสียง เปลี่ยนเสียงเป็นวัสดุ สะท้อนความคิดสร้างสรรค์ของศิลปินที่แสดงศักยภาพของเครื่องมือที่ไปไกลเกินคำนิยามปกติ

ศิลปินบางคนเปลี่ยนวัตถุในชีวิตประจำวันให้กลายเป็นเครื่องผลิต บางคนมีปฏิสัมพันธ์กับเครื่องมือธรรมดา ด้วยวิธีการที่พิเศษ บางคนใช้ร่างกายตัวเองเปลี่ยนการเคลื่อนไหวให้กลายเป็นเสียง หรือสลับเสียงให้กลับกลายเป็นเครื่องมือ สื่อสารถึงโลกแห่งการฟังที่เราอาจไม่เคยได้รับรู้ บางคนใช้เครื่องมือตอบสนองกับที่ว่าง กระตุ้นภาวะแห่งความเงียบให้เสียงได้แสดงออกในต่างสถานการณ์ เครื่องมือเหล่านี้ที่ถูกนำมาใช้ด้วยหลากหลายจุดประสงค์ ขยายกรอบความหมายดั้งเดิม เอื้อให้กับจินตนาการ เพื่อทดลองความคิด เชื่อมโยงประสบการณ์ สร้างคลื่นของการฟังที่เป็นไปได้มากกว่าคลื่นของเสียง

ภัณฑารักษ์:

โคอิชิ ชิมิสึ / พิชญา ศุภวานิช

**ศิลปิน:** FEN Far East Network (Otomo Yoshihide, Yuen Chee Wai, Yan Jun, Ryu Hankil WITH Sachiko M and dj sniff), Alan Courtis, เสาวภรณ์ ม่วงกรานต์, ธนาธย์ รสานนท์, ทศพร ทัศนะ

**ศิลปินทัศนศิลป์**: ไทกิ ศักดิ์พิสิษฐ์, อภิชาติ ยิ้มย่อง, จิรัชยา พริบไหว

**ศิลปินงานเสียงจัดวาง**: Duck Unit

กำหนดการ

**วันเสาร์ที่ 31 มกราคม 2558**

**ห้องอเนกประสงค์ ชั้น 1**

15:00 – 17:00

**SOUND IMAGING SESSIONS**

ความสัมพันธ์ระหว่างภาพและเสียงคือการแลกเปลี่ยนที่เต็มไปด้วยความซับซ้อน ภาพมักถูกใช้เพื่อกระตุ้นปฏิกิริยาที่เรามีต่อเสียง มากเท่าที่เสียงถูกนำมาใช้เพื่อทำให้ภาพได้ถูกเข้าใจอย่างเข้มข้น ในขณะที่ความสัมพันธ์ระหว่างเสียงและภาพก้าวไปข้างหน้าด้วยเทคโนโลยี แต่ก็ยังคงเป็นสัญชาตญาณทางการสร้างสรรค์ รวมถึงความเข้าใจของศิลปินทั้งด้านเสียงและทัศนศิลป์ที่ทำให้สัมพันธภาพนี้ไปได้ไกลยิ่งกว่า ไม่ว่าจะเป็นเสียงที่นำภาพหรือภาพที่สั่งการต่อเสียง จากจุดยืนที่สิ่งหนึ่งควบคุมหรือจากอีกสิ่งหนึ่งที่ปลดปล่อย ด้วยผลลัพธ์ที่มีประสิทธิภาพที่ออกมา มักแสดงให้เห็นถึงการแลกเปลี่ยนของทั้งสองด้านที่เข้าใจจังหวะอย่างเท่าเทียม

16.30pm : Opening talk

17.00pm : Session 1

17.20pm : Session 2

17.40pm : Session 3

18.00pm : Session 4 (Open Jam Session)

18:30 In between talk and performance by Duck Unit

19:30 – 21:30

**PERFORMANCE**

19.30pm Solo set : Alan Courtis

20.30pm Full set : FEN (Far East Network)

**วันอาทิตย์ที่ 1 กุมภาพันธ์ 2558**

**พื้นที่เปิด BACC**

**TOOL AND SPACE open workshop**

ในรูปแบบของการนำเสนอเชื่อมต่อระหว่างอบรมปฏิบัติการและการแสดงสด **TOOL AND SPACE open workshop** คือรูปแบบของการแบ่งปันประสบการณ์และความรู้ต่อผู้ชม ศิลปินนำเสนอมุมมองเกี่ยวกับเครื่องดนตรีคู่ใจ ผ่านการสาธิตทั้งในทักษะและวิธีการเฉพาะ ไปจนถึงปฏิบัติการแสดงสดของเครื่องดนตรีนั้นๆ ผ่านการบรรเลงทั้งเดี่ยว และพร้อมกัน เพื่อแสดงให้เห็นถึงศักยภาพที่แตกต่าง รวมถึงการผสมผสานให้ลงตัวบนพื้นที่เปิดที่ถูกคัดเลือกภายในหอศิลปฯ

13.00 : Workshop1 / Introduction

14.00 : Workshop2 / Yan Jun

14.45 : Workshop3 / Ryu Hankil

15.30 : Workshop4 / DJ Sniff

16.15 : Workshop5 / Alan Courtis

17.00 : Open jam / Orchestra

โครงการทดลองทางเสียงโดยฝ่ายนิทรรศการ หอศิลปวัฒนธรรมแห่งกรุงเทพมหานคร ร่วมกับ SO::ON Dry FLOWER ในส่วนหนึ่งของ BACC Experimental Project

สอบถามข้อมูลเพิ่มเติม : ฝ่ายนิทรรศการ : exhibition@bacc.or.th

SO::ON Dry FLOWER: eastablishrec@yahoo.com

--